Document ID: /roh_data/filtered/fineweb-2-filterrobots_roh.jsonl.gz/61263

Il pli grond interess porta dentant betg dapli entradas a las medias. Cuntrari, il retgav entras reclama è ì enavos ed er online sa mussia pitschna prontadad da pajar per ils cuntegns. A quella conclusiun vegn il Center da retschertga per publicitad e societad (FÖG) en ses rapport davart la qualitad da medias 2020.
Models da pajament e promoziun da medias
Perquai dovria quai models da pajament. Er la promoziun da medias directa saja indispensabla, uschia il FÖG vinavant. Dapi il 2010 intercurescha il Center da retschertga mintg'onn il svilup da las medias svizras. En ils davos 10 onns n'haja nagin auter eveniment marcà uschè ferm il mund da medias sco la pandemia da corona.
Fidanza en las medias tradiziunalas
Las retschertgas mussian che la populaziun haja en il temp da crisa pli savens il basegn da schurnalissem d'infurmaziun e veglia fatgs ed infurmaziuns segiradas. Qua tras fidian ils umans independent da la vegliadetgna, a medias tradiziunalas. 44% dals dumandada ha ditg da fidar a quellas medias. Be 19% han inditgà da fidar a medias socialas.